Romanza - Stoppelbaardsoene in Santorini | Cecilia Steyn
Jul 4, 2018	 Boeke vir Volwassenes	No Comments
Isak Clarke neem sy oorlede suster se seun Santorini toe om aan hul band te werk, maar om op vyf-en-dertig skielik pa van 'n tiener te word, is nie maklik nie.
Isak Clarke moet nie vir 'n oomblik dink omdat hy gewoond is om sy sin te kry dat hy dit met Gita sal regkry nie, maar as hy nie net die mooiste ongeskikte man was wat sy nog ooit gesien het nie!
Lees die lusmaker:
Nee! Hy staan sowaar haar selfhelpboek en deurkyk. Die vent skud sy kop. Gita vee oor haar voorkop. Al moet sy dit nou self erken, is hy die mooiste ongeskikste vent wat sy nog gesien het. Daardie sterk kakebeen met die kuiltjie in sy ken. En kan ysblou oë so warm lyk? Sy postuur is dié van 'n man wat nie nonsens vat nie, maar wat ook sag met 'n vrou kan werk.